แบงก์โน้ตส์
กินตับเด็ก
10 ส.ค. 2554

กินตับเด็ก
โดย..ทีมข่าวการเงิน
นอกจากจะปรับเปลี่ยนโฉมใหม่เป็นสีฟ้าใสแล้ว ล่าสุดธนาคารกรุงไทยยังหันไปเจาะกลุ่มลูกค้าใหม่ที่ยังหน้าใสวัยเอ๊าะๆ จากที่เคยหากินอยู่กับ ขรก. และผู้สูงวัย
กรุงไทยยุคใหม่ไฉไลก่าเดิม ออกผลิตภัณฑ์บัตรรูปแบบใหม่ IPAC (Institute Pre ATM Card) รวม 3 บัตรเอาไว้ในบัตรเดียวกัน
มีทั้งบัตรประจำตัวนักศึกษา บัตรกรุงไทยเอทีเอ็ม และบัตรกระเป๋าเงินอิเล็กทรอนิกส์ ให้นิสิต นักศึกษาได้รูดใช้
นำร่องให้บริการกับมหาวิทยาลัยธรรมศาสตร์เป็นแห่งแรก
น้องๆ นักศึกษาที่ถือบัตรนี้ สามารถชำระค่าใช้จ่าย ค่าบริการต่างๆ ภายในสถาบัน เช่น ค่าสินค้าที่ร้านสหกรณ์ ค่าสมาชิกห้องสมุด ค่ารักษาพยาบาล ได้ง่ายๆ เพียงแค่แตะบัตรที่เครื่อง EDC ณ จุดบริการภายในมหาวิทยาลัย 
สะดวกแบบนี้โดนใจวัยรุ่นเต็มๆ
อะแฮ่ม อย่าแบะหน้าไปเชียวคุณเอ๊ย ถึงตอนนี้กรุงไทยมีฐานลูกค้าบัตร IPAC กว่า 100 สถาบัน มีนิสิต นักศึกษาใช้บริการไม่น้อยเชียวละ มากขนาด 3 แสนรายเชียวพี่น้อง
ไม่หนำใจกรุงไทยลุยขยายไปกินตับเด็กยังสถาบันการศึกษาทั่วประเทศ...